Page:Coalman's courtship to the creel-wife's daughter (8).pdf/16

 sair head and a sick heart, his eyes stood in his head, his wame, eaddledcaddled [sic] like ony cow’s milks, and puddings crocket like a wheen puddocks in a pool; his mither rocket and wrung her hands, crying, a wae bcbe [sic] to the wife that brewed it, for I hae lost a weel foster'd bairn wi' their stinking stuff, a meikle deil ding the doup out of their caldron, my curse come on them and their whisky-pots, it's brunt him alive; ay, ay, my bairn he's goncgone [sic].

But about the break of day, his wind brak like the bursting of a bladder, O happy deliverance, cried Mary his mither; tho' dirt bodes luck, and foul farts file the blankets, I wish ne'er waur be among us. The next thing that did Sawny good, was three mutchkins of milk made into thin brose, and a pickle fine pepper in them, yet he had a soughing in his lugs like a saw-mill, and every thing gade round about wi' him a' that day; his mither gat him out of bed, and put him in the muckle ehairchair [sic] wi a' pair of blankets about his shoulders, a cod at his back, and a het brick to his soles, to gar him trow he was nacnae [sic] well, and thercthere [sic] he sat like a lying-in wife, cracking like a Holladdie, and ate twa dead herrin' and a crust, telling a the outs and ins about the bridal, and when it was to be, for he had gotten every body's consent but the bride's about it.